ઘટના અંગે વિગતે મળતી માહિતી અનુસાર ઉમરેઠ ખાતે પ્રવિણસિંહ પ્રભાતસિંહ પરમારની પુત્રી નિરાલીનાં આજે નડીયાદ ખાતે સમુહ લગ્નમાં લગ્ન હતા. જેથી ગત્ત રાત્રે પ્રવિણસિંહનાં ઘરે ભોજનસમારંભનું આયોજન કરવામાં આવ્યું હતું. જો કે જમણવાર પતિ ગયા બાદ પ્રવિણસિંહનાં ભત્રીજો મહેન્દ્રસિંહ પરમાણ સહિતનાં 4 મિત્રો જમવા માટે ડાકોર રોડ પર ગયા હતા. જો કે પરત ફરતા સમયે ડાકોર ખાતે તેઓને ઉભા રહેવા માટે પોલીસે જણાવ્યું હતું. જો કે ગાડી ઉભી નહી રહેતા ડાકોર પોલીસે તેનો પીછો પકડ્યો હતો.